
הבהרה מטעם התובע – בקשה לעיון מחדש ומינוי מומחים
בזיקה להחלטת בית המשפט הנכבד מתאריך 6.7.26 מתכבדת לפנות ולבקש כדלקמן:
1. התובעת תבקש לצרף ולהביא לעיונו של בית המשפט הנכבד תיעוד נוסף שהתקבל לאחר הגשת התביעה ולאחרונה וממנו עולה כי יש למעלה מראשית ראיה לנכות בתחום הנוירולוגי ובתחום האף, אוזן וגרון ועל כן תטען כי יש למנות מומחים מהטעמים שיפורטו לקמן:
2. לאחר התאונה (השניה) טופלה במיון אסף הרופא, בשים לב לכאבי הראש הוחלט על ביצוע בדיקת CT אשר הדגימה ממצא מסוג עיבוי רירית היקפי בסינוס מקסילרי שמאלי, עיבוי ריאית חלקי בסינוס פרונטלי שמאלי ועיבוי רירית בחלל האף מימין.
רצ"ב תוצאות בדיקת CT מסומנות "1".
3. בתאריך 20.4.25 נבדקה התובעת ע"י מומחה אא"ג אשר איבחן סטיית מחיצה קלה והמליץ על נטילת טיפול אנטיביוטי ותרסיס למשך שבועיים.
רצ"ב תעודה רפואית מסומנת "2".
4. התובעת המשיכה לסבול מכאבי ראש וסחרחורות ובתאריך 30.4.25 נבדקה ע"י מומחה נוירולוגי אשר המליץ על נטילת אקמול והמשך מעקב וביקורת.
5. רצ"ב תעודה רפואית מסומנת "3".
6. בהיעדר הטבה, בתאריך 28.9.25 נבדקה ע"י נוירולוג אשר המליץ על נטילת טיפול תרופתי ייעודי, והמשך מעקב וביקורת בחלוף 3 חודשים.
רצ"ב תעודה רפואית, מסומנת "4"
7. בתאריך 17.2.26 נבדקה התובעת ע"י מומחית אא"ג בגין טנטון ממנו סובלת בעטיה של התאונה והוחלט להפנותה לביצוע בדיקת שמיעה.
רצ"ב תעודות רפואיות, מסומנות "5".
8. מהתיעוד האמור עולה כי מאז התאונה סובלת התובעת מכאבי ראש, סחרחורות וטנטון כמו גם צורך בנטילת טיפול תרופתי ייעודי והמשך מעקב בתחומים אלה.
9. יצויין כי במהלך המעקב הרפואי לו נזקקה הרתה התובעת ובשל כך לא התאפשר ביצוע מעקב וטיפול רב יותר,וזאת, על אף הצורך הנובע בעטיין של התאונות כאמור.
10. על מנת שלא לחסום בפני התובעת את הדרך להוכחת טענותיה שברפואה ובשים לב לתיעוד ולמעקב הרצ"ב אשר מהווים למעלה מראשית ראיה, מבוקש בזאת מבית המשפט הנכבד למנות מומחים בתחום הנוירולוגי ובתחום האא"ג לבדיקת התובעת ולקביעת מצבה מחמת התאונה.
11. בית המשפט הנכבד מבתקש בזאת להימנע ממינוי המומחים הבאים: בתחום האא"ג פרופ' יונה קרוננברג; בתחום הנוירולוגי -ד"ר רון דבי.
12. בהינתן התיעוד העדכני והעולה ממנו מבוקש מבית המשפט הנכבד להיעתר לבקשת התובעת כמבוקש תוך השתת שכר טרחת המומחים על כתבי הנתבעת, מבטחת הרכב במועד התאונות.

